LEES IN Acholi Afrikaans Albanees Amharies Arabies Armeens Armeens (Wes) Aymara Azerbeidjans Azerbeidjans (Cyrillies) Batak (Toba) Bicol Bulgaars Cebuano Chichewa Chitonga Chitonga (Malawi) Chitumbuka Chiyao Chokwe Cibemba Cinyanja Dangme Deens Duits Efik Engels Esties Ewe Fins Frans Ga Garifuna Georgies Grieks Groenlands Guarani Gun Hausa Haïtiaanse Kreools Hebreeus Hiligaynon Hiri Motu Hmong (Wit) Hongaars Iban Ibo Iloko Indonesies Isoko Italiaans Japannees Joroeba Kambodjaans Kantonnese Chinees (Tradisioneel) Kantonnese Chinees (Vereenvoudig) Karen (S'gaw) Katalaans Kazaks Kikamba Kikaonde Kikongo Kikuyu Kiluba Kimbundu Kinyarwanda Kirgisies Kirundi Kisonge Kongo Koreaans Krio Kroaties Letties Lingala Litaus Luganda Lunda Luo Luvale Maja Maleis Malgassies Maltees Mam Mambwe-Lungu Mandarynse Chinees (Tradisioneel) Mandarynse Chinees (Vereenvoudig) Masedonies Mazateeks (Huautla) Mianmees Mixe (Noord-Sentraal) Mizo Mongools Moré Nahuatl (Huasteeks) Nahuatl (Noord-Puebla) Nahuatl (Sentraal) Ndebele (Zimbabwe) Nederlands Nepalees Ngabere Noors Nyaneka Nzema Oekraïens Oerdoe Oromo Osseties Otetela Pangasinaans Papiamentoe (Aruba) Papiamentoe (Curaçao) Pools Portugees (Brasilië) Quechua (Bolivia) Quechua (Imbabura) Rarotongaans Roemeens Runyankore Russies Samoaans Sango Sepedi Serwies (Cyrillies) Serwies (Romeins) Shona Sidama Silozi Singalees Slowaaks Sloweens Spaans Sranantongo Suid-Sotho (Lesotho) Swahili Swahili (Kongo) Sweeds Tagalog Tahitiaans Tataars Thai Tigrinya Tiv Tlapaneeks Tok Pisin Totonaken Tshiluba Tsjeggies Tsjoewasjies Tsonga Tswana Turks Tuvaluaans Twi Tzotzil Umbundu Viëtnamees Wayuunaiki Wolaita Xhosa Yslands Zande Zapoteeks (Isthmus) Zulu
Jehovah se Getuies is welbekend vir hulle openbare predikingswerk. Maar het jy geweet dat ons ook wêreldwyd ’n Bybelstudieprogram aanbied?
In 2014 het meer as 8 000 000 Getuies in 240 lande elke maand byna 9 500 000 Bybelstudies gehou. * Trouens, meer mense studeer die Bybel saam met ons as die afsonderlike bevolkings van ongeveer 140 lande!
Om hierdie onderrigtingswerk te doen, publiseer Jehovah se Getuies elke jaar byna een en ’n half miljard Bybels, boeke, tydskrifte en ander Bybelstudiehulpe in sowat 700 tale—’n ongeëwenaarde prestasie! Dit maak dit vir mense moontlik om die Bybel in die taal van hulle keuse te studeer.
“Toe ek op skool was, het ek het nooit daarvan gehou om te leer nie, maar hierdie studie was pret. En die dinge wat ek geleer het, was baie vertroostend!”—Katlego, Suid-Afrika.
“Die kursus het al my vrae en baie ander beantwoord.”—Bertha, Mexiko.
“Die Bybelstudie is by my huis gehou op ’n tyd wat my gepas het. Wat meer wil ’n mens hê!” —Eziquiel, Brasilië.
“Soms was die lesse tussen 15 en 30 minute lank—soms was dit langer—wat ook al vir my gerieflik was.”—Viniana, Australië.
“Die kursus was gratis—dit was wonderlik!” —Aimé, Benin.
“My Bybelonderrigter was baie geduldig en goedhartig. Ons het hegte vriende geword.”—Karen, Noord-Ierland.
“Baie mense studeer die Bybel sonder om ’n Getuie te word.”—Denton, Engeland.
ANTWOORDE OP ALGEMENE VRAE OOR ONS BYBELSTUDIEPROGRAM
Hoe is die studiekursus saamgestel?
Ons neem verskeie Bybelonderwerpe en ondersoek dan Bybelverse wat met hierdie onderwerpe verband hou. Die Bybel beantwoord byvoorbeeld vrae soos die volgende: Wie is God? Watter soort persoon is hy? Het hy ’n naam? Waar woon hy? Kan ons nader aan hom kom? Die uitdaging is om te weet waar om die antwoorde in die Bybel te vind.
Ons gebruik gewoonlik die boek Wat leer die Bybel werklik?, met 224 bladsye, om mense te help om antwoorde te vind. * Hierdie boek is spesiaal saamgestel om mense te help om die basiese leringe van die Bybel te verstaan. Dit sluit lesse in oor God, Jesus Christus, menselyding, die opstanding, gebed en baie ander onderwerpe.
Waar en wanneer kan die studie gehou word?
Die studie kan gehou word op ’n tyd en plek wat jou pas.
Hoe lank is ’n studiesessie?
Baie mense sit elke week ’n uur of wat opsy om die Bybel te studeer. Maar jy kan besluit hoe lank die studiesessie moet wees. Ons sal ons by jou rooster aanpas. Party mense studeer net 10 of 15 minute elke week.
Hoeveel kos die kursus?
Die kursus en die studiemateriaal is gratis. Dit stem ooreen met die riglyne wat Jesus sy dissipels gegee het: “Julle het verniet ontvang, verniet moet julle gee.”—Matteus 10:8.
Die lengte van die kursus hang van jou af. Die boek Wat leer die Bybel werklik? bevat 19 lesse. Jy kan enige of al die lesse deurgaan teen ’n tempo wat jou pas.
Moet ek een van Jehovah se Getuies word?
Nee. Ons erken respekvol dat elke persoon die reg het om te kies wat hy of sy wil glo. Maar mense wat ’n basiese kennis van die Bybel opdoen, kan ’n ingeligte besluit neem.
Die webwerf jw.org voorsien akkurate inligting oor die opvattings en bedrywighede van Jehovah se Getuies.
Hoe kan ek ’n Bybelstudie aanvra?
Vra ’n Bybelstudie aanlyn by www.jw.org/af aan.
Kom in aanraking met Jehovah se Getuies in jou gebied deur in die telefoonboek onder “Jehovah se Getuies” te kyk.
^ par. 4 Bybelstudies word gewoonlik met individue of klein groepies mense gehou.
^ par. 9 Uitgegee deur Jehovah se Getuies. Meer as 230 miljoen eksemplare van hierdie boek is al in meer as 260 tale gedruk.
“Toe my vrou die Bybel begin studeer het, het ek groot veranderinge in haar opgemerk. Ons gesinslewe het verbeter. Ek was nuuskierig oor wat sy geleer het, en daarom het ek ook begin studeer. Wat ek geleer het, het van my ’n beter mens gemaak. Ons Bybelstudie het ons gesin nader aan mekaar gebring.”—Eziquiel.
“Toe ek die Bybel begin studeer het, het ek ophou dwelms gebruik, ophou drink en geleer om my humeur te beteuel. My huis is skoner en netjieser. Ek waardeer my gesin meer en geniet dit om dinge te doen wat hulle gelukkig maak. Ek is baie gelukkiger.”—Karen.
“Party mense het my gekritiseer omdat ek die Bybel begin studeer het. Maar my man het my besluit ondersteun en gesê: ‘Ek gee nie om wat mense sê nie. Om te sien dat jy ’n beter mens word—dis al wat vir my saak maak. Hou daarmee aan.’ Ons gesinslewe is beter as ooit tevore!”—Viniana.
Drukwerk regoor die wêreld—Mense word gehelp om van God te leer
Jehovah se Getuies het 15 drukkerye regoor die wêreld wat Bybellektuur in ongeveer 700 tale vervaardig.